खाद्य सुरक्षा अधिकारी मध्यान्ह भोजन की गुणवत्ता जांची
खाद्य सुरक्षा अधिकारी मध्यान्ह भोजन की गुणवत्ता जांची
दमोह | खाद्य सुरक्षा अधिकारी राकेश कुमार अहिरवाल ने शहर में मिड डे मील योजना के अतंर्गत शासकीय स्कूलों में प्रदाय किए जा रहे भोजन की गुणवत्ता की जांच करने विभिन्न स्कूलों का जायजा लिया। उन्होंने शासकीय रवींद्रनाथ टेगोर प्राइमरी स्कूल, शिवाजी प्राइमरी स्कूल, प्राइमरी नेहरू बालमंदिर जाकर भोजन की गुणवत्ता जांची। साथ ही मेस का निरीक्षण किया। यहां मेडीकल फिटनेस प्रमाण पत्र मौके पर नहीं पाया गया। वहीं मध्यान्ह भोजन प्रदाय करने वाली सेवा समिति को सुधार सूचना पत्र भेजा जाएगा।
जिला कुशवाहा समाज, नई कार्यकारिणी के गठन के लिए बैठक हुई
दमोह | जिला कुशवाहा समाज संगठन के तत्वाधान में मंगलवार को देव श्री मुश्की बाबा परिसर में दोपहर 2 बजे से बैठक की गई। बैठक की अध्यक्षता रामचरण कुशवाहा ने की। बैठक में पूर्व से प्रस्तावित नई कार्यकारिणी के गठन के लिए 19 मार्च सुनिश्चित की गई। इसके लिए पंपलेट के माध्यम से प्रचार प्रसार करने सर्व सम्मति से निर्णय लिया गया है। बैठक में मकुंदीराम, रामचरण कुशवाहा, मनोहर मुनीम, बसंत कुशवाहा, कमल, खरगराम, गनेश, संजय, गोविंद, ईश्वरदास, जामल, चेतराम, उमाशंकर, आशीष मौजूद थे।
पाटिल बने जिला एवं सत्र न्यायाधीश
दमोह | जिला न्यायालय में पदस्थ विशेष सत्र न्यायाधीश भाऊराव पाटिल पदोन्नत होकर जिला एवं सत्र न्यायाधीश मंडलेश्वर में ज्वाइन करेंगे। जानकारी अनुसार न्यायाधीश श्री पाटिल की जज के पद पर 26 नवंबर 1987 को ज्वानिंग हुई थीं। दमोह में वे 20 अप्रैल 2016 में विशेष सत्र न्यायाधीश के पद पर आए थे। इसके बाद उनकी पदोन्नती जिला एवं सत्र न्यायाधीश मंडलेश्वर की गई है। हाईकोर्ट के निर्देशानुसार 25 मार्च 2017 के पूर्व उन्हें मंडलेश्वर में ज्वाइन करना है। उनकी पदोन्नती पर अधिवक्ता संघ सहित समस्त स्टॉफ ने बधाई प्रेषित की है।
24 कुंडीय गायत्री महायज्ञ के पूर्व निकाली गई कलश यात्रा
दमोह | शांति नगर प्रोफेसर कालोनी में श्रीराम मंदिर प्रांगण में 8 मार्च से 10 मार्च तक 24 कुंडीय गायत्री महायज्ञ का आयोजन किया जा रहा है। इसके पूर्व मंगलवार की शाम शहर में भव्य कलश यात्रा निकाली गई। कलश यात्रा में महिलाएं पीत वस्त्रों में अपने सिर पर कलश रखे चल रहीं थीं। कलश यात्रा में बड़ी संख्या में महिलाओं की सहभागिता रही। वहीं गायत्री परिवार के सदस्यों की मौजूदगी रही। मुख्य मार्गों से होते हुए कलश यात्रा आयोजन स्थल पर पहुंचीं। जहां धार्मिक अनुष्ठान शुरू किए गए। आयोजन प्रतिदिन सुबह 6 बजे से 10 बजे तक चलेगा। साथ ही उदबोधन दिए जाएंगे।
mag_Deva mag_Deva hin_Deva hin_Deva hin_Deva awa_Deva hin_Deva hin_Deva hin_Deva